CELEX: 62009FN0102
Language: sl
Date: 2009-12-17 00:00:00
Title: Zadeva F-102/09: Tožba, vložena 17. decembra 2009 – Bennett in drugi proti UUNT

13.2.2010   
            
            
               SL
            
            
               Uradni list Evropske unije
            
            
               C 37/50
            
         Tožba, vložena 17. decembra 2009 – Bennett in drugi proti UUNT
   (Zadeva F-102/09)
   2010/C 37/79
   Jezik postopka: francoščina
   
      Stranke
   
   
      Tožeče stranke: Kelly-Marie Bennett (Mutxamel, Španija) in drugi (zastopnik: L. Levi, odvetnik)
   
      Tožena stranka: Urad za usklajevanje na notranjem trgu
   
      Predmet in opis spora
   
   Prvič, razglasitev ničnosti odločb o odpovedi pogodb tožečim strankam na podlagi klavzule o odpovedi, vezane na uspešno končan javni razpis s področja industrijske lastnine. Drugič, odškodnina za nepremoženjsko škodo, ki so jo utrpele tožeče stranke.
   
      Predlogi tožečih strank
   
   
               —
            
            
               Odločbe o odpovedi pogodb tožečim strankam z dne 12. marca 2009 naj se razglasijo za nične;
            
         
               —
            
            
               če je to potrebno, naj se za nično razglasi odločba z dne 9. oktobra 2009, vročena istega dne, s katero so bili zavrnjeni ugovori tožečih strank, vloženi 12. junija 2009;
            
         
               —
            
            
               zato naj se toženi stranki naloži (i) iz naslova odškodnine izplačilo plač z obrestmi za obdobje med odpovedjo njihovih pogodb o zaposlitvi in njihovo ponovno zaposlitvijo zaradi ničnosti sprejetih odločb in (ii) obnovitev delovnih razmerij z vsemi tožečimi strankami, ki so s sprejetjem odločbo o odpovedi njihovih pogodb o zaposlitvi nepravilno prenehala; če bi zaradi ponovne zaposlitve tožečih strank v praksi prišlo do večjih težav ali če bi se zaradi tega nesorazmerno poseglo v položaj tretjih, naj se toženi stranki naloži plačilo pravičnega denarnega nadomestila zaradi nezakonite odpovedi pogodb o zaposlitvi tožečih strank. Pri nadomestilu mora biti poleg izplačila plač za nazaj med drugim upoštevana tudi velika verjetnost, da bi tožeče stranke na podlagi pogodbe o zaposlitvi za (popolnoma) nedoločen čas ostale zaposlene pri UUNT do upokojitvene starosti in da bi v svojem poklicu napredovale;
            
         
               —
            
            
               podredno naj se za nično razglasijo odločbe o odpovedi pogodb tožečim strankam, če odpovedni rok ni bil določen ob upoštevanju celotne delovne dobe vsake tožeče stranke pri UUNT;
            
         
               —
            
            
               toženi stranki naj se naloži plačilo nadomestila za nastalo premoženjsko in nepremoženjsko škodo z obrestmi, ex aequo et bono ocenjeno na 85 000 EUR za vsako tožečo stranko;
            
         
               —
            
            
               Uradu za usklajevanje na notranjem trgu naj se naloži plačilo stroškov.